# விக்கிப்பீடியா:ஆலமரத்தடி/தொகுப்பு124

## எட்டப்பட்ட தூர அளவுக்கல்: 1,50,000 கட்டுரைகள்

வணக்கம். தமிழ் விக்கிப்பீடியாவில், 1,50,000 கட்டுரைகள் எனும் கணக்கானது இன்று காலை 7 மணியளவில் (இந்திய நேரம்) எட்டப்பட்டது. தகவலைப் பகிர்வதில் மகிழ்ச்சி! --மா. செல்வசிவகுருநாதன் (பேச்சு) 02:54, 3 திசம்பர் 2022 (UTC)
:இது குறித்து செய்தி ஊடகங்களுக்குச் செய்தி அறிக்கையாக அனுப்பினால் கவனிக்கப்படாதென நினைக்கிறேன். நேரடித் தொடர்புகளே உதவலாம். ஆனாலும் ஆர்வமுள்ளவர்கள் முயலலாம். யாரேனும் ஆங்கிலக் கட்டுரை எழுதினால் அறக்கட்டளையின் வலைப்பதிவில் வெளியிட வாய்ப்புள்ளது. இந்திய விக்கி மாநாட்டில் தமிழ் சார்பாக மூன்று பயனர்களே இதுவரை விண்ணப்பித்துள்ளனர். அதிகமான விண்ணப்பங்களை நாம் அளிக்க விரும்புகிறேன். தமிழ் விக்கிப்பீடியாவின் மைல்கல் குறித்து இந்திய அளவில் முன்வைத்துப் பேச நல்ல வாய்ப்பு, யாரேனும் ஆர்வமிருந்தால் விண்ணப்பிக்கக் கோருகிறேன். கவனிக்க -நீச்சல்காரன் (பேச்சு) 10:19, 3 திசம்பர் 2022 (UTC)
::*விக்கிப்பீடியா:ஆலமரத்தடி (அறிவிப்புகள்)#இந்திய விக்கிக்கூடலில் வேங்கைத் திட்டம் குறித்து ... இங்கு ஏற்கனவே இணைப்புகளைத் தந்துள்ளேன். எனினும், இந்திய அளவில் இதுவரை வந்துள்ள முன்மொழிவுகளை இந்த இணைப்பில் காணலாம். நான் இரு ஒரு மணி நேர பயிலரங்குகளையும், சிறீதர், மூர்த்தி ஆகியோர் 15 நிமிட மேடையுரையையும், பாலு 5 நிமிட உரையையும் நிகழ்த்த உள்ளனர். பொதுவாக தமிழ் சமூகம் பல திட்டங்களில் இந்திய மொழிகளில் முன்னோடியாக இருந்துள்ளது. நிழற்பட போட்டி, கூகுள் மொழி பெயர்ப்பு, தமிழக பள்ளி ஆசிரியர்களுக்கான பயிற்சி, கல்லூரிகளில் கணித்தமிழ் பேரவை, உறைவிட விக்கப்பீடியர், விக்கிமூலத்திற்கான முயற்சியில் பிற இந்திய மொழிகளும் வளர்வது போன்றவைகளைக் கொள்ளலாம். இதுதவிர விடுபட்டவற்றை சுந்தர், இரவி போன்ற நமது வளர்ச்சி வரலாறுகளைத் தொகுத்தளித்தால் சிறப்பாக இருக்கும். பெரும்பாலும் பிற மொழியினரோடு ஒப்பிடும் போது நாம் பெற்ற நிதியுதவி மிகக் குறைவே என்பது எனது கணிப்பு. மேடை பேச்சாக இல்லாமல் இவற்றை ஆவணப்படுத்தினால், யார் வேண்டுமானாலும், விக்கிநிதிநல்கை வாங்குவது எளிதாகும். *குடத்தில் இட்ட விளக்காகவே நாம் இருக்கிறோம்* என்றே எண்ணுகிறேன். இந்திய விக்கிக்கூடலில் இதுவரை வந்துள்ள முன்மொழிவுகள் போதுமானதாக இல்லையென்பதால் இருவாரங்கள, டிசம்பர் 14 வரை கால நீட்டிப்பு செய்துள்ளனர். வேங்கைத்திட்ட தோற்றம், அதன் வளர்ச்சி குறித்தும், வாகையர்ஆவணப்படுத்தக் கோருகிறேன்.
::<font>**த<font color = "red">♥</font>உழவன்**</font><sup><big><font> **(உரை)** </font></big></sup> 11:08, 3 திசம்பர் 2022 (UTC)  
நீச்சல்காரன் எழுதி, இந்து தமிழ் திசை நாளிதழின் நடுப்பக்கத்தில் வெளியான கட்டுரை: **புதிய உச்சத்தைத் தொடும் தமிழ் விக்கிப்பீடியா** --மா. செல்வசிவகுருநாதன் (பேச்சு) 03:45, 7 திசம்பர் 2022 (UTC)  
நீங்கள் தொடர்ந்து தந்த ஊக்கத்தின் காரணமாக, நிதிநல்கை கோரிக்கையை உள்ளடக்கிய விண்ணப்பத்தை அளித்துள்ளேன். அத்தோடு, விக்கிப்பீடியா மேம்பாடு குறித்து பேசுவதற்கு வழிவகை செய்யும் நிகழ்ச்சி நிரலுக்கு எனது முன்மொழிவினை பதிவு செய்துள்ளேன்; நன்றி! --மா. செல்வசிவகுருநாதன் (பேச்சு) 17:27, 14 திசம்பர் 2022 (UTC)  
:தமிழ் விக்கிப்பீடியா 1,50,000 கட்டுரைகள் மைல்கல்லை எட்டியது மகிழ்ச்சி. இதற்காகத் தொடர்ந்த உழைக்கும் அனைவருக்கும் வாழ்த்துகள். தமிழ் விக்கிப்பீடியாவுக்கு ஊடகங்களில் வெளிச்சம் தர நீங்கள் எடுக்கும் முயற்சிகள் பாராட்டுக்குரியவை. அண்மைய இந்து தமிழ் கட்டுரையில் தமிழ்.விக்கி திட்டத்தையும் குறிப்பிட்டு எழுதி இருக்கிறீர்கள். விக்கிப்பீடியா என்பது 20 ஆண்டுகளுக்கும் மேல் அறிமுகம் உள்ள உலகளாவிய பன்மொழித் திட்டம். இதுவும் தகுந்த ஆதாரங்களோடு பல வல்லுநர்களால் எழுதப்படும் திட்டம் தான். இது ஏதோ அனுபவமற்ற தன்னார்வலர்களால் எழுதப்படுவது போலவும், தமிழ்.விக்கி மட்டும் வல்லுநர்களால் எழுதப்படுவது போலவும், தமிழ்.விக்கியே தமிழ் விக்கிப்பீடியாவைப் பயன்படுத்துவதால் தமிழ் விக்கிப்பீடியாவின் சிறப்பை அறியலாம் என்பது போலவும் எழுதப்பட்ட குறிப்பு தேவையற்றது. தமிழ் விக்கிப்பீடியாவுக்குத் தொடர்பற்ற திட்டங்களை நேரடியாகவோ மறைமுகமாகவோ குறிப்பிட்டு அவர்களுக்கு நாமே விளம்பரம் தரத் தேவையில்லை. நன்றி. --இரவி (பேச்சு) 10:39, 31 திசம்பர் 2022 (UTC)